EkBass/fiwiki-20250220-pages-articles huggingface dataset:
Khronos Group

Khronos Group on yritysten yhteenliittymä (konsortio), joka luo ja edelleen kehittää avoimia ohjelmointirajapintoja ja muita työkaluja multimediasovellusten käyttöön. Khronos toimii yhteistyössä ISO- standardisoimisjärjestön kanssa.https://www.iso.org/organization/560715.html ==Khronos-rajapintoja== * ANARI - siirrettävään tiedon visualisointiin tarkoitettu rajapinta * Collada – 3D-grafiikan kuvauskieli * Kamaros – kamerarajapinta * OpenCL – ohjelmointikieli GPGPU-ohjelmointiin * OpenGL – 3D-grafiikan ohjelmointirajapinta * OpenGL SC - turvakriittisiin järjestelmiin tarkoitettu OpenGL * OpenGL ES – 3D-grafiikan ohjelmointirajapinta kannettaville laitteille * OpenKODE – ohjelmointirajapinta käyttöjärjestelmän resursseihin, kuten tiedostojärjestelmään ja matemaattisiin operaatioihin * OpenMAX AL – ohjelmointirajapinta multimediasovelluksille (ääni, video, kuva, vibra ja LEDit) * OpenMAX DL – ohjelmointirajapinta multimediasovelluksille * OpenMAX IL – ohjelmointirajapinta multimedialle useille alustoillehttps://www.khronos.org/openmaxil * OpenML – ohjelmointirajapinta multimedian tuottamiseen * OpenSL ES – ääniohjelmointirajapinta kannettaville laitteille * OpenVG – 2D-vektorigrafiikan ohjelmointirajapinta kannettaville laitteille * OpenVX - konenäköön tarkoitettu * OpenWF – ohjelmointirajapinta 2D-grafiikan kompositioon ja näytön ohjaukseen * OpenXR – virtuaalitodellisuus (VR) ja lisätty todellisuus (AR) * SYCL – ohjelmointimalli heterogeenisille ympäristöille (suorittimet, GPU:t, FPGA:t) Kehittäjien mukaan SYCL on nimi eikä akronyymi, eikä se liity enää OpenCL:ään. * Vulkan – ohjelmointirajapinta. 1.0 versio julkaistiin 16. helmikuuta 2016. * Vulkan SC - turvakriittisiin järjestelmiin tarkoitettu Vulkan Lisäksi ryhmittymällä on SPIR-V-välikielen määrittely ja standardi. Slang on uusi kieli, joka on lähtöisin Nvidialta. Muita määrittelyjä ovat OpenGL Shading Language (GLSL) ja WebGL. Ryhmittymä on julkaissut myös KTX 2.0 tekstuurimuodon ja sen käsittelyyn tarvittavan ohjelmiston avoimena lähdekoodina.https://github.com/KhronosGroup/KTX-Software Khronos on julkaissut myös avoimen ja rojaltivapaan tietomuotomäärittelyn. ==Lähteet== == Aiheesta muualla == * Viralliset sivut * Dokumentteja ja lähdekoodia GitHubissa Luokka:Standardit Luokka:Ohjelmointirajapinnat Luokka:Standardisoimisjärjestöt Luokka:Konsortiot
Branko Đurić

Branko "Đuro" Đurić (s. 28. toukokuuta 1962 Sarajevo) on bosnia- hertsegovinalainen näyttelijä, koomikko, elokuvaohjaaja ja rockmuusikko. Hän on naimisissa slovenialaisen Tanja Ribičin kanssa. Pari on yhdessä esiintynyt elokuvassa Kajmak in marmelada (2003), jonka Đurić ohjasi. Đurić on esiintynyt myös elokuvassa Ei kenenkään maa (2001). Đurić tunnetaan myös televisiosta. Muusikonurallaan hän on vaikuttanut Bombaj štampa -yhtyeessä. == Aiheesta muualla == * Luokka:Bosniahertsegovinalaiset näyttelijät Luokka:Bosniahertsegovinalaiset elokuvaohjaajat Luokka:Bosniahertsegovinalaiset muusikot Luokka:Vuonna 1962 syntyneet Luokka:Elävät henkilöt
Jaakko Hulkkonen

Jaakko Hulkkonen (31. toukokuuta 1927 Valkjärvi − 1. elokuuta 2008 Imatra) oli suomalainen kanttori ja säveltäjä. ==Elämä== Hulkkonen syntyi Karjalan kannaksella Valkjärvellä 1927, mutta vietti pääosan nuoruudestaan Parikkalassa. Ylioppilaaksi tulon jälkeen hän siirtyi Helsinkiin opiskelemaan. Hulkkonen valmistui kanttori-urkuriksi vuonna 1951 Helsingin kirkkomusiikkiopistosta. Vuonna 1956 hän asettui asumaan Ruokolahdelle ja myöhemmin Imatralle. Hänen merkittävimpänä elämäntyönään oli monien kuorojen johtaminen Imatran seudulla, erityisesti Imatran seurakunnan kamarikuoron johtaminen vuosina 1970–1990. Hulkkonen toimi Imatran seurakunnan kanttorina Kolmen Ristin kirkossa vuosina 1957–1990. ==Musiikki== Saarela on luokitellut tutkielmassaan 131 Hulkkosen teosta, joista sovituksia on 89 kappaletta. Hulkkonen tuli tunnetuksi erityisesti kuorosävellysten ja -sovitusten tekijänä. Hulkkosen tuotanto kattaa niin liturgista kuin maallistakin musiikkia. Hänen tyylilleen oli usein ominaista hieman viihteellisten lisäsävelsointujen käyttö. Hulkkosen teoksia on mm. lauluyhtye Rajattoman levyttämä "Jeesuslapsen joululahjat" (n. 1978). ==Lähteet== * Luokka:Suomalaiset taidemusiikin säveltäjät Luokka:Suomalaiset kanttorit Luokka:Vuonna 1927 syntyneet Luokka:Vuonna 2008 kuolleet
Danis Tanović

Danis Tanović (s. 20. helmikuuta 1969) on bosniahertsegovinalainen elokuvaohjaaja ja -käsikirjoittaja. Hänet tunnetaan varsinkin Oscar-palkitusta Bosnian sotaan sijoittuvasta elokuvastaan Ei kenenkään maa (2001). Tanović joutui keskeyttämään opintonsa kotimaassaan ja lähti Belgiaan. Hän oli vuonna 2003 tuomariston jäsenenä Cannesin elokuvajuhlilla. Hän perusti vuonna 2008 poliittisen puolueen. ==Filmografiaa== ===Ohjaajana=== *Ei kenenkään maa (2001) *Syyskuun 11. päivä (2002) *L’Enfer (2005) *Triage (2009) *Epizoda u životu berača željeza (2013) == Aiheesta muualla == * Luokka:Bosniahertsegovinalaiset elokuvaohjaajat Luokka:Vuonna 1969 syntyneet Luokka:Elävät henkilöt
Defqon.1

Defqon.1 on tanssimusiikkifestivaali, joka pidettiin ennen vuosittain Almeerderstrand-rannalla Almeressä Hollannissa, nykyään Evenemententerreinilla Biddinghuizenissa, Hollannissa. Defqon.1 -festivaalia organisoi yritys nimeltään Q-dance. Se keskittyy soittamaan elektronisen tanssimusiikin genrejä kuten Hardstyle, Jump, Hard Trance ja Hardcore. Ensimmäinen Defqon.1 -festivaali pidettiin vuonna 2003. ==Hymnit, päivämäärät ja kävijämäärät== Vuosi Hymni Artistien määrä Päivämäärä Tapahtuman Sivut 2020 D-Block & S-te- Fan - Primal Energy 26. kesäkuuta Defqon.1 Festival 2020 2019 Phuture Noize & Keltek & Sefa - One Tribe 28. kesäkuuta Defqon.1 Festival 2019 2018 Project One - Maximum Force 22. kesäkuuta 2017 Frequencerz - Victory Forever 2016 Bass Modulators - Dragonblood 2015 Ran-D - No Guts, No Glory 250+ 2014 Coone - Survival of the Fittest 207 2013 Frontliner - Weekend Warriors 312 21. kesäkuuta [-] 2012 Headhunterz & Wildstylez vs. Noisecontrollers - World Of Madness 178 22. kesäkuuta Defqon.1 Festival 2012 2011 Noisecontrollers - Unite 254 25. kesäkuuta Defqon.1 Festival 2011 2010 Wildstylez - No time to waste 122 12. kesäkuuta Defqon.1 Festival 2010 2009 Headhunterz - Scrap Attack 91 19. syyskuuta Defqon.1 Festival 2009 2008 Luna & Deepack - Biological Insanity 119 14. kesäkuuta Defqon.1 Festival 2008 2007 Brennan Heart - Get Wasted 124 16. kesäkuuta Defqon.1 Festival 2007 2006 Showtek - Colors Of The Harder Style 103 17. kesäkuuta Defqon.1 Festival 2006 2005 The Prophet - Emergency Call 85 18. kesäkuuta Defqon.1 Festival 2005 2004 Tuneboy - Demolition 79 19. kesäkuuta Defqon.1 Festival 2004 2003 Maximum Force Readiness 48 14. kesäkuuta Defqon.1 Festival 2003 == Aiheesta muualla == * Defqon 1-tapahtuman omat kotisivut * Tapahtuman organisoijan kotisivut Luokka:Elektronisen musiikin tapahtumat Luokka:Alankomaiden musiikki Luokka:Alankomaiden tapahtumat
Comines-Warneton

Comines-Warneton () on kaupunki Hainaut’n maakunnassa, Valloniassa, Belgiassa. Kaupunki kuuluu Mouscronin arrondissementtiin. 1. tammikuuta 2007 Comines- Warnetonissa oli 17 544 asukasta. Pinta-alaa kaupungilla on 61,09 km² ja asukastiheys on 287 asukasta neliökilometrillä. Comines-Warneton on Hainaut’n maakunnan eksklaavi, sillä se on kokonaan erossa varsinaisesta maakunnasta. Pohjoisessa kunta rajautuu Länsi-Flanderin maakuntaan ja etelässä Ranskaan. Comines-Warnetonin yhteistyökaupunkeja ovat brittiläiset Hedge End ja Wolverton. == Kaupunginosat == Comines-Warneton muodostuu seuraavista kaupunginosista (): {| border="0" style="border: 1px solid #999; background- color:#FFFFFF" # Nimi I (VI) Komen \- Komen \- Ten Brielen II Houthem III Neerwaasten IV Waasten V (VII) Ploegsteert \- Ploegsteert \- Le Bizet == Kuuluisia asukkaita == *Johannes Despauterius, humanisti *Gustave Singier, maalari *Frank Vandenbroucke, pyöräilijä == Lähteet == == Aiheesta muualla == *Kaupungin virallinen kotisivu Luokka:Hainaut'n kunnat Luokka:Enklaavit ja eksklaavit
J (ohjelmointikieli)

J on ohjelmointikieli, jonka kehittivät 1990-luvun alussa Ken Iverson ja Roger Hui. Se on eräänlainen muunnelma APL-, FP- ja FL-ohjelmointikielistä. J-ohjelmointikieltä ei saa sekoittaa J++- tai J#-ohjelmointikielen kanssa. Jotta vältyttäisiin toistamasta APL:n erikoismerkkiongelmaa, J sisältää ainoastaan perus-ASCII-merkistöä. Lisäksi pitääkseen jäsennyksen ja kielen yksinkertaisena ja jakaakseen muuten pienen määrän sopivia symboleista ASCII:sta, J:ssä monia merkkejä, joita yleensä käytetään pareina kuten [] () "" `` tai <>, saatetaan käyttää ilman pariaan. J on hyvin voimakas ja sopii parhaiten matemaattiseen ja tilastotieteelliseen ohjelmointiin. J on MIMD- kieli. Kuten alkuperäiset FP- ja F-kielet, J:kin tukee funktiotason ohjelmointia (tunnetaan myös nimellä korkean tason ohjelmointi) (huomaa, että funktiotason ohjelmointi ei ole sama kuin funktionaalinen ohjelmointi). Toisin kuin useimmilla kielillä, jotka tukevat olio-ohjelmointia, J:n joustavan hierarkkisessa nimitilassa (jossa jokaiselle nimelle on olemassa tietty locale) voidaan tehokkaasti käyttää runkorakenteena sekä luokkapohjaista- että prototyyppipohjaista-ohjelmointia. J ei ole von Neumann -ohjelmointikieli, mutta sitä on kuitenkin mahdollista käyttää von Neumann -ohjelmatyyliin. Luokka:Ohjelmointikielet
Vinjetti

Vinjetti voi tarkoittaa seuraavia: * vinjetti, painotuotteissa luvun tai palstan alku- tai loppukoriste * vinjetti, liikenteen käyttäjämaksu. == Katso myös == * vinjetointi, valokuvan reunojen tummeneminen
Zaza Zazirov

Zaza Zazirov (s. 25. huhtikuuta 1972) on ukrainalainen vapaapainija. Zazirov saavutti 68 kilon sarjasta pronssia Atlantan olympialaisissa 1996. 69 kilon sarjasta hän saavutti MM-tasolta hopeaa Teheranista 1998 sekä Krasnojarskista 1997. Luokka:Ukrainalaiset vapaapainijat Luokka:Ukrainalaiset olympiamitalistit Luokka:Vuonna 1972 syntyneet Luokka:Elävät henkilöt
Eetu Vuorio

Kalle Eetu Vuorio (6. kesäkuuta 1892 Kuhmoniemi – 29. joulukuuta 1949) oli lähes tuntemattomaksi jäänyt suomalainen harrastajatutkija, joka lukeutui Wettenhovi-Aspan aatemaailman kannattajiin. Hän näki suomalaiset mahtavana menneisyyden kansana, joka oli välimerellistä alkuperää. Vuorio tuli ylioppilaaksi vuonna 1913 ja työskenteli Kuopion lääninhallituksessa, vuodesta 1934 lääninkanslistina. Vuonna 1931 hän julkaisi 200-sivuisen tutkielman aiheesta Suomalaiset Välimeren auringon alla. Teoksen mukaan Kalevalan Saari oli muinainen Kreeta ja Pohjola taas Kreikka. Lisäksi Vuorio näki kymmeniä yhtäläisyyksiä muinaiskreetalaisten kirjoitusmerkkien ja suomalaisten ryijyjen koristekuvioissa. Teos sisältää myös wettenhoviaspamaisia olettamuksia sanasukulaisuuksista: ”Luoteisessa Vähässä-Aasiassa, muinaisen Kappadokian luoteispuolella on omituinen paikannimi, ’Arandi’. Aivan samanniminen paikka löytyy Virossa ja se tavataan Suomessakin kylännimessä ’Arandilaby’, joka esiintyy Nakkilassa jo v. 1546.” ==Teokset== * ==Lähteet== Luokka:Suomalaiset tietokirjailijat Luokka:Suomalaiset virkamiehet Luokka:Vuonna 1892 syntyneet Luokka:Vuonna 1949 kuolleet
Pälkjärven taistelu

Pälkjärven taistelu eli Hiekan taistelu käytiin Suomen sodan aikana 9. elokuuta 1808 Pälkjärvellä Pohjois-Karjalassa. Vastakkain olivat majuri Carl Wilhelm Malmin johtama ruotsalais-suomalainen joukko, joka koostui 250 sotilaasta ja 400 pohjoiskarjalaisesta talonpojasta sekä kenraali Aleksejevin 1 300 miehen venäläisosasto. Venäläiset olivat kesällä 1808 koonneet kenraali Aleksejevin johdolla Sortavalaan joukkoja, joiden tarkoituksena oli hyökätä Pohjois-Karjalaan ja saada eversti Sandels vetäytymään Kuopion pohjoispuolella Toivalassa sijainneista asemistaan. Sandelsin kehotuksesta useita satoja Pohjois-Karjalan talonpoikia kokoontui Joensuun seudulle estämään venäläisten etenemistä. Sandels lähetti myös majuri Malmin 120 miehen ja 3 tykin osaston vahvistamaan Pohjois-Karjalan puolustusta. Malmin osaston saapuessa Joensuuhun olivat talonpojat jo lyöneet venäläisten etujoukot Mönninvaarassa ja Kiihtelysvaarassa käydyissä kahakoissa. Venäläiset olivat jo vetäytymässä, kun Malm joukkoineen saavutti heidät Pälkjärvellä. Malm onnistui venäläisten selustaan tekemällään koukkauksella saartamaan venäläiset joukot, jotka pääsivät vain vaivoin murtautumaan läpi ja jatkamaan vetäytymistään kohti Sortavalaa. Malmin joukosta kaatui taistelussa vänrikki Löthman, 10 sotilasta sekä 8 vapaaehtoista talonpoikaa. Malmin Pälkjärvellä saavuttama voitto poisti Sandelsin Savossa olleisiin joukkoihin kohdistuneet sivustauhkan. Sandels saattoi pitää asemansa Toivalassa aina syyskuun lopulle saakka, jolloin hän joutui ruotsalaisten Oravaisten taistelussa kärsimän tappion vuoksi vetäytymään pohjoiseen Iisalmen Koljonvirralle. Pälkjärven suojeluskunta pystytti vuonna 1928 talkootyönä taistelupaikalle muistomerkin. Tämä muistomerkki kuitenkin hävitettiin alueen jouduttua Neuvostoliiton haltuun, mutta muistomerkkiin kuuluneet laatat löytyivät kuitenkin maastosta 1990-luvun alussa. Pälkjärven pitäjäseura pystytti 1994 muistomerkin uudelleen lähelle sen entistä sijaintipaikkaa. Muistomerkki sijaitsee Venäjällä. == Lähteet == * *Pälkjärven Pitäjäseura Ry: Tarinoita Pälkjärveltä ===Viitteet=== Luokka:Suomen sodan taistelut Luokka:Pälkjärvi Luokka:Vuoden 1808 sotahistoria Luokka:Luovutettujen alueiden historia
Jukka-Pekka Tuomanen

Jukka-Pekka Tuomanen (s. 4. joulukuuta 1985 Lohja) on suomalainen uransa lopettanut jalkapalloilija. Hän on pelipaikaltaan puolustava keskikenttäpelaaja. Tuomanen on Lohjan Pallon kasvatti. Hän on pelannut Veikkausliigassa JJK Jyväskylässä, FF Jarossa ja Turun Palloseurassa. Tuomanen on pelannut kaksi ottelua Suomen alle 21-vuotiaiden maajoukkueessa. ==Lähteet== ==Aiheesta muualla== * Jukka-Pekka Tuomasen esittely Veikkausliigan sivuilla Luokka:Suomalaiset jalkapalloilijat Luokka:Vuonna 1985 syntyneet Luokka:Elävät henkilöt
Jäämä

Jäämä tarkoittaa elimistöön jäänyttä yhdistettä, joka on joko hajoamatonta tai myrkyllistä. Jäämiä voi saada esimerkiksi elintarvikkeista. Euroopan unionin alueella jäsenvaltiot sopivat yhteisesti, mistä elintarvikkeista näytteet otetaan sekä niihin liittyvät näytemäärät ja analyysistä tutkittavat yhdisteet (jokainen valtio laatii myös oman tarkennetun valvontasuunnitelman). Kasvinsuojeluainejäämien tutkimisessa käytetään enimmäismäärää eli MRL:ää (), mikä tarkoittaa turvallisuusrajan asettamista turvalliseksi kuluttajalle, mutta samalla huomioidaan hyvän maatalouskäytännön eli GAP:in () mukainen tuotannon kannattavuus sekä tarve suojeluaineelle käytännössä. Lihantuottajat ja -jalostamot, teurastamot sekä tutkimuslaboratoriot tutkivat lihan sisältämät antibioottijäämät kuivahauteella, jonka toiminta perustuu Bacillus stearothermophilus-bakteerin kasvun hidastamiseen (pieni bakteerikanta ja ei bakteerijätösten aiheuttamaa värinmuutosta; riittävästi antibiootteja). ==Lähteet== Luokka:Kemia Luokka:Ympäristötiede
Keuhkojen tilavuudet

Keuhkojen tilavuudet tarkoittaa keuhkojen eri hengitystilavuuksia. Tilavuudet ovat isompia miehillä, pitkillä ihmisillä, urheilijoilla ja pienempiä tupakoijilla. Keuhkojen tilavuus miehillä on yleensä noin 6 litraa, mutta vain pieni määrä tästä kapasiteetista käytetään normaalin ilman hengittämiseen. Vapaasukeltaja Herbert Nitschillä on mittauksen mukaan keuhkojen kapasiteetti 10 litraa. Hengityksen tiheys on vastasyntyneellä 30-60 kertaa minuutissa ja aikuisella 12-20 kertaa minuutissa. == Maksimaalinen sisäänhengitystaso == Tämä taso kuvaa sitä ilmamäärää, joka keuhkoissa on maksimaalisen sisäänhengityksen jälkeen. == Kiertohengitysilma == Tämä taso kuvaa sitä määrää, joka tulee keuhkoihin normaalin sisäänhengityksen aikana. == Uloshengityksen varailma == Tämä on se ilmamäärä, joka voidaan puhaltaa keuhkoista ulos normaalin uloshengityksen jälkeen. Normaalisti uloshengityksen varailman tilavuus on 1,8-2,3 litraa. == Jäännösilma == Tämä kuvaa sitä ilmamäärää, joka jää keuhkoihin maksimaalisen uloshengityksenkin jälkeen. Normaalisti jäännösilman tilavuus on 1,1–1,2 litraa. == Lähteet == * ===Viitteet=== Luokka:Hengityselimistö
Mazon Creek

Mazon Creekin fossiileja löydetään Illinoisista Yhdysvalloista. Fossiilit löytyvät rautakonkreetioista, jotka ovat muodostuneet noin 300 miljoonaa vuotta sitten kivihiilikaudella. Konkreetiot ovat säilyttäneet sekä kasveja, että kovakuoriaisia ja pehmeäruumiisia eliöitä, jotka eivät normaalisti fossiloidu. ==Kasvisto== Mazon Creekistä on löydetty yli 400 kasvilajin fossiileita ainakin 130 suvusta. Lajien todellista määrää on kuitenkin vaikea arvioida. Mazon Creekin kasvisto sisältää runsaasti muuan muassa saniaisia. ==Eläimistö== Mazon Creekistä on tunnistettu fossiileja yli 320 eri eläinlajista. Eläimistö on jaettu kahteen ryhmään: merelliseen Essexin faunaan ja maalla ja makeassa vedessä eläneeseen Braidwoodin faunaan. Essexin fauna sisältää meduusoja, katkarapuja, kotiloita, simpukoita, meriskorpioneja ja skorpioneja. Braidwoodin fauna sisältää hyönteisiä, tuhatjalkaisia, skorpioneja, hämähäkkejä, makean veden kaloja, katkarapuja ja molukkirapuja. Faunan tunnetuin eliö on Tullimonstrum gregarium, joka on nimetty löytäjänsä Francis Tullyn mukaan. Tullimonstrum on Illinoisin osavaltion virallinen fossiili. ==Katso lisäksi== * Burgess shale ==Lähteet== * Stephen A. Schellenberg, "Mazon Creek: preservation in late Paleozoic deltaic and marginal marine environments" in Walter Etter, James W. Hagadorn, Carol M. Tang, David J. Bottjer, editors, Exceptional Fossil Preservation: A Unique View on the Evolution of Marine Life (Columbia University Press) 2002 *Charles W Shabica, Andrew A Hay editors. Richardson's Guide to the Fossil Fauna of Mazon Creek. ==Aiheesta muualla== *Illinois State Museum Mazon Creek fossiilinäyttely *UC Berkeley Mazon Creek info *Northeastern Illinois University fossiili fauna *Fossil News *University of Bristol Keskustelua Mazon Creekin florasta ja faunasta valokuvien kanssa. *Mazon River Watershed Website Luokka:Fossiiliesiintymät
Runar Finnilä

Runar Valfrid Finnilä (5. elokuuta 1891 Vaasa - 6\. joulukuuta 1956 Helsinki) oli suomalainen arkkitehti. ==Elämä ja ura== Runar Finnilä oli liikemies ja harrastajavalokuvaaja Ernst Finnilän poikahttp://eng.archinform.net/arch/82080.htm. Hän valmistui Teknillisestä korkeakoulusta arkkitehdiksi vuonna 1915, oman toimiston hän perusti seuraavana vuonna. Hän teki lukuisia opintomatkoja Pohjois- ja Keski- Eurooppaan Italiaa myöten. Finnilällä oli merkittäviä suhteita suomalaisen liikemaailman huipulle, joiden ansiosta hän sai suunnitellakseen usein teollisuuslaitoksia ja pankkirakennuksia. Hän toimi erinäisten teollisuuslaitosten johtokunnissa sekä vuodesta 1931 Turun Verkatehtaan ja vuodesta 1940 Silferberg & Weckselin Yhdistettyjen Hattutehtaiden sekä Hattuteollisuus Oy:n toimitusjohtajana. Runar Finnilän toimistossa suunniteltiin muun muassa Suomen Sokerin tehtaat Helsinkiin, Turkuun ja Vaasaan. Lisäksi Finnilä suunnitteli pankkirakennuksia muun muassa Pohjoismaiden Yhdyspankille sekä Helsingin Osakepankille. Poriin hän suunnitteli Finlaysonin konttorirakennuksen, joka valmistui 1935. Sortavalaan kohosi vuonna 1936 Finnilän käsialaa oleva pitkänomainen kulmarakennus Helsingin Osakepankille. Hänen maineikkaisiin töihinsä lukeutuu niin ikään Savonlinnan ravintola-hotelli Tott kuin myös helsinkiläiset asuinrakennukset Tehtaankatu 6 (Château Finnilä), Puistokatu 11 b, Merikatu 7, Raatimiehenkatu 3 sekä Fabianinkatu 6. Finnilä oli mukana myös suunnittelemassa Ruskeasuon siirtolapuutarhaa Helsingissä. Edelleen hänen käsialaansa on pursiseura HSS:n kerhorakennus Helsingin Liuskasaaressa. Finnilä toimi myös 50-luvulla seuran kommodoorina. Finnilän piirustusten luultiin kadonneen, kunnes kesällä 1988 sattumoisin löydettiin 23 kansiota hänen töitään Ehrensvärdintie 3:sta. ==Lähteet== *Arkkitehtuurimuseo > arkkitehdit > Runar Finnilä *Hel2.fi * WCM_GLOBAL_CONTEXT=/fi/Liikuntavirasto/Ulkoilu/Saaristossa/Muita+saaria/Liuskasaari Hel.fi * === Viitteet === Luokka:Suomalaiset arkkitehdit Luokka:Vuonna 1891 syntyneet Luokka:Vuonna 1956 kuolleet
Kaikkiruokaisuus

Kaikkiruokaisuus tarkoittaa sitä, että jokin eläin syö niin kasvi- kuin eläinravintoakin. Kaikkiruokaisuutta harrastavaa eläintä kutsutaan omnivoriksi tai kaikkiruokaiseksi. Ihminen on kaikkiruokainen. Kaikkiruokaisuuden sijasta eläimet voivat olla esimerkiksi kasvinsyöjiä tai lihansyöjiä. == Lähteet == Luokka:Ravinto-oppi Luokka:Ekologiset vuorovaikutussuhteet Luokka:Eläintiede Luokka:Biologia
Jalkapallo kesäolympialaisissa 2008 – miesten turnaus

Pekingin olympialaisten 2008 miesten jalkapalloturnaus pelattiin 7.-23. elokuuta 2008. Olympiaturnauksen pelaajien piti olla alle 23-vuotiaita, mutta jokaisella joukkueella oli oikeus käyttää kolmea yli-ikäistä pelaajaa. Olympiakultaa voitti Argentiina. Se voitti loppuottelussa Nigerian maalein 1-0. == Karsinnat == Vuoden 2008 olympialaisten jalkapalloturnaukseen selviytyi karsintojen kautta 15 maata. Isäntämaa Kiina selviytyi kisoihin ilman karsintoja. == Alkulohkot == ===Lohko A=== \---- \---- \---- \---- \---- ===Lohko B=== \---- \---- \---- \---- \---- ===Lohko C=== \---- \---- \---- \---- \---- ===Lohko D=== \---- \---- \---- \---- \---- ==Pudotuspelit== {{Turnauspuu8 |16. 8. - Shanghai||2||3 |16. 8. - Tianjin||2||0 |16. 8. - Shenyang||2||0 |16. 8. - Qinhuangdao||2||1 |19. 8. - Shanghai||4||1 |19. 8. - Peking||3||0 |22. 8. - Peking||0||1 |22. 8. - Shanghai||0||3 }} ===Puolivälierät=== \---- \---- \---- ===Välierät=== \---- ===Pronssiottelu=== ===Loppuottelu=== ==Maalintekijät== Turnauksen paras maalintekijä oli neljä maalia tehnyt Italian Giuseppe Rossi. ;4 maalia * Giuseppe Rossi ;3 maalia * Mousa Dembélé * Victor Obinna ;2 maalia * Sergio Agüero * Ezequiel Lavezzi * Ángel Di María * Lionel Messi * Kevin Mirallas * Diego * Jô * Thiago Neves * Ronaldinho * Rafael Sóbis * Sekou Cissé * Salomon Kalou * Gerald Sibon * Chinedu Obasi * Sacha Kljestan ;1 maali * Lautaro Acosta * Diego Buonanotte * Juan Román Riquelme * Ruben Zadkovich * Laurent Ciman * Faris Haroun * Anderson * Hernanes * Marcelo * Alexandre Pato * Georges Mandjeck * Stéphane Mbia * Dong Fangzhuo * Gervinho * Robert Acquafresca * Sebastian Giovinco * Riccardo Montolivo * Tommaso Rocchi * Yohei Toyoda * Kim Dong-Jin * Park Chu- Young * Ryan Babel * Otman Bakkal * Jeremy Brockie * Olubayo Adefemi * Victor Anichebe * Peter Odemwingie * Chibuzor Okonkwo * Isaac Promise * Miljan Mrdakovic * Slobodan Rajkovic * Ðorde Rakic * Jozy Altidore * Stuart Holden ;Oma maali * Slobodan Rajkovic ==Lähteet== Luokka:Jalkapallo kesäolympialaisissa 2008
Huan Jing

Huan Jing on kiinalainen kaukokartoitussatelliittien perhe. Sana Huan Jing tarkoittaa ympäristöä. Länsimaissa nämä satelliitit tunnetaan tämän sanan lyhenteen HJ ja numeron koodaamina. HJ-1 on pieni polaariradalla lentävä satelliittien parvi. HJ-1C-satelliitin SAR-tutka mittaa S-taajuuskaistalla, satelliitit HJ-1A ja HJ-1B mittaavat optisella taajuudella. Ne käyttävät CCD- kameraa mittauksiin infrapuna-alueella (Hj-1B) ja hyperspektaalikuvauksessa (Hj-1A). 6\. syyskuuta 2008 Kiina laukaisi kaksi Huan Jing -satelliittia. ==Lähteet== * Guenther's Space Page Luokka:Kaukokartoitussatelliitit
Korson Kaiku (salibandy)

Korson Kaiku (lyh. KorsKa) on vantaalaisen saman nimisen urheiluseuran salibandyjaosto. Seuran naisten edusustujoukkue pelasi kaudella 2007–2008 Naisten Salibandyliigassa, mutta putosi kauden päätteeksi I-divisioonaan. Miesten edustusjoukkuetta seuralla ei ole, mutta juniorijoukkueita on tytöillä B-F ikäluokissa ja pojilla A-D ikäluokissa. Lisäksi seura järjestää kuntosalibandya aikuisille. == Katso myös == *Korson Kaiku (seura) == Aiheesta muualla == * Seuran salibandyjaosto * Seuran kotisivu * Naisten joukkuekortti salibandyliiton sivuilla Luokka:Suomalaiset salibandyseurat Luokka:Vantaalaiset urheiluseurat Luokka:Vuonna 1961 perustetut urheiluseurat
Kivijalkakauppa

Kivijalkakauppa on liike, joka sijaitsee kerrostalon katutasossa. Liiketila on helposti saavutettavissa kadulta. Kaupan näyteikkunat toimivat liikkeen mainoksina, joiden avulla pyritään houkuttelemaan ohikulkijoita ostoksille. Kerrostalon muissa kerroksissa voi olla esimerkiksi asuinhuoneistoja, toimistoja ja muita kauppaan liittymättömiä huoneistoja. Talo on yleensä rakennettu ensisijaisesti muuhun kuin kaupan käyttöön. Kivijalkakauppa on tiiviisti rakennetuissa kaupunkikeskustoissa tavallinen kauppatilan muoto. Erillisiä kaupoiksi tehtyjä rakennuksia esiintyy laajemmin kaupunkikeskustojen ulkopuolella. Keskustelussa termiä kivijalkakauppa käytetään usein vertailukohtana kauppakeskuksille, automarketeille ja tavarataloille. Monesti kivijalkakaupalla tarkoitetaan lähellä olevaa pienikokoisempaa kauppapistettä, esimerkiksi lähikauppaa, kun taas kauppakeskus, automarket ja tavaratalo kuvaavat kauempana sijaitsevia suuria kaupan keskittymiä. Käytännössä sanat kivijalkakauppa ja kivijalkaliike ovat siirtymässä tarkoittamaan verkkokaupan eli nettikaupan vastakohtaa, fyysistä liiketoimintaa tai liiketilaa, jossa asiakas kohdataan kasvokkain ja jossa tämä pääsee näkemään ja koskettamaan myytäviä tavaroita. Kivijalkakauppa on saanut hyvin paljon saman merkityksen kuin englannin brick and mortar store tai brick and mortar business. == Lähteet == == Aiheesta muualla == * * Luokka:Kaupunkisuunnittelu
Khabrias

Khabrias (, k. 357 eaa.) oli ateenalainen kenraali. Hän opiskeli Platonin Akatemiassa. Khabrias voitti Gorgopaan johtamat spartalaiset ja aiginalaiset Aiginalla ja komensi laivastoa, joka auttoi Kyproksen kuningasta Euagorasta taistelussa persialaisia vastaan. Vuonna 378 eaa., kun Ateena liittoutui Theban kanssa Spartaa vastaan, hän kukisti Agesilaos II:n lähellä Thebaa. Vuonna 376 eaa. Khabrias voitti Spartan laivaston lähellä Naksosta. Vuonna 366 eaa. häntä ja Kallistratosta syytettiin petoksesta, Oropoksen neuvomisesta antautumaan thebalaisille. Hänet vapautettiin syytteistä, ja pian hän astui Egyptin kuninkaan Teoksen palvelukseen puolustamaan maata persialaisia vastaan. Liittolaissodan puhjettua vuonna 357 eaa. hän johti Khareen kanssa Ateenan laivastoa. Khabrias kuoli hyökkäyksessä Khiokselle. == Lähteet == Luokka:Antiikin kreikkalaiset sotilaat
Kantaja (biologia)

Kantaja tarkoittaa biologiassa eliötä, jolla on perimässään resessiivinen alleeli heterotsygoottisena. Näin yksilö voi levittää alleelia jälkeläisilleen, joilla ominaisuus ilmenee, jos ne saavat alleelin myös toiselta vanhemmaltaan. Usein kyseinen alleeli on tautia aiheuttava. ==Lähteet== * Luokka:Perinnölliset sairaudet
Maitojauhe

Maitojauhe on kuivattua maitoa, jota käytetään elintarviketeollisuudessa, kotitalouksissa sekä eläinten rehuksi.http://www.ruokatieto.fi/ruokakasvatus/ruokakasvatus/ruokaketju-ruuan- matka-pellolta-poytaan/keittio/ruuan-raaka-aineet/maitovalmisteet - luettu 29.3.2013 Maitojauhepohjaisia valmisteita ovat muun muassa erilaiset kastike- ja keittoainekset, vanukasjauheet, jauhemaiset äidinmaidonkorvikkeet, lastenvelli- ja puurojauheet, kahvikermajauhe sekä kaakaomaitojauhe sekä suurtalouskäyttöön valmistetut erikoistuotteet. ==Historia== Maitojauheen valmistusmenetelmän kehitti vuonna 1802 venäläinen tohtori Osip Križevski. Sen kaupallinen valmistus alkoi T. S. Grimwaden vuonna 1855 kehittämällä menetelmällä, jota paransi Justus von Liebig vuonna 1867.Milk Proteins: From Expression to Food. Sivu 69. Google Books. Viitattu 3.6.2020. Suomeen maitojauhealaan keskittynyt yhtiö Maitopulveri Oy, myöhemmin Kuivamaito Oy, perustettiin vuonna 1952. Se rakensi maitojauhetehtaan Somerolle seuraavana vuonna. Yhtiön ensimmäinen toimitusjohtaja, aina vuoteen 1983 asti, oli maanviljelysneuvoksen arvonimen saanut Urho Heikkilä. == Valmistus == Maitojauhe valmistetaan kuivaamalla eli poistamalla pastöroidusta maidosta vesi.http://www.maitojaterveys.fi/www/fi/liitetiedostot/Maitotietoa_A5_36_net.pdf - luettu 29.3.2013 Maito kuivataan suihkuttamalla se kammioon, jossa se kohtaa vastakkaiseen suuntaan tulevan lämpimän ilmavirran. Lämmin ilma haihduttaa veden maitopisaroista, jonka jälkeen kuiva maitopulveri kerätään kasaan hienona pulverina. Kotitalouksien käyttöön tarkoitettu maitojauhe instantoidaan kuivatuksen jälkeen. Instantointi tarkoittaa maitojauheen hiukkaskoon kasvattamista. Isot hiukkaset liukenevat paremmin veteen kuin pienet hiukkaset. Ruuanvalmistukseen käytetty maitojauhe on sumu(tus)kuivattua, instantoitua ja rasvatonta maitojauhetta. Maitojauhe on aina homogenoimatonta.http://www.valio.fi/tuotteet/artikkeli/mainio- maitojauhe/ - luettu 29.3.2013 Maitojauhetta saa myös vähälaktoosisena.http://www.pohjois- savo.fi/multimagazine/web/2009/1-2009/Tosiasiat/1.php - luettu 29.3.2013 Yksi litra valmista maitoa saadaan sekoittamalla 2 desiä maitojauhetta litraan vettä. == Säilytys == Avaamattomana tuote säilyy huoneenlämmössä vähintään viimeiseen myynti- tai käyttöpäivämäärään saakka. Avattuna, kosteudelta suojattuna säilyvyys on noin 1–3 kuukautta, tuotteesta riippuen. Maitojauheen rakenne ei kestä pakastamista, sillä se paakkuuntuu, jonka jälkeen jauheen käyttö voi olla hankalaa. ==Lähteet== == Aiheesta muualla == Luokka:Maitotuotteet Luokka:Kuivatut ruuat
Taudinkantaja

Taudinkantaja tarkoittaa eliötä, useimmiten ihmistä, jonka elimistössä on tartuntatautia aiheuttavia viruksia, bakteereita tai muita patogeenisia eliöitä. Vaikka taudin vuoksi oireileva ihminen myös kantaa taudinaiheuttajaa, tavallisesti tartuntatautiopissa kantajalla tarkoitetaan nimenomaan oireilematonta henkilöä, joka kuitenkin levittää saamaansa tartuntaa eteenpäin. s. 44–46, 309–310 Kantajuudella on aivan keskeinen rooli monien tartuntatautien leviämisessä. On varsin yleistä, että tartuttavuus alkaa ennen oireiden ilmenemistä, eli taudin latenssiaika on lyhyempi kuin itämisaika, tai että tartuttavuus jatkuu vielä taudin oireiden kadottua. Taudinkantajilla on suuri riski tartuttaa muita, sillä useinkaan ei osata varoa oireilematonta ihmistä. Kantajuus voi olla ajallisesti varsin pitkä. Esimerkiksi herpesvirukset, hepatiitti B ja HIV tarttuvat vielä vuosien ajan akuutin vaiheen oireiden sammumisen jälkeen. Jos taudin perustartuttavuusluku on suuri, siihen sairastutaan yleensä jo varsin nuorella iällä. Jos kantajuus jatkuu oireiden sammumisen jälkeen, lapsena tartunnan saaneista tulee nopeasti merkittävä taudinaiheuttajan reservi väestössä, sillä heillä on paljon elinvuosia joiden aikana taudinaiheuttaja voi levitä eteenpäin. Tällaista dynamiikkaa on tutkittu paljon, esimerkiksi B hepatiitin kohdalla. Kantajuuden fysiologiset tekijät ovat suurelta osin tuntemattomia. On havaittu, että riski päätyä taudin kantajaksi on usein ikäsidonnaista. Oireilun puuttuminen voi johtua taudin itämisajasta tai yksilöllisistä eroista immuunijärjestelmän toiminnassa. Kantajuus on yksi syistä, joiden vuoksi eräiden tautien leviämisen estäminen vaatii karanteenin kaltaisia toimia. ==Lähteet== Luokka:Tartuntataudit
Kantaja-aine

Kantaja-aine tarkoittaa solukalvon proteiinia, jonka tehtävänä on siirtää erilaisia molekyylejä solukalvon lävitse soluun. ==Katso myös== *Kalvoproteiini ==Lähteet== Luokka:Proteiinit
Timotheos

Timotheos ( < , ’kunnia’ + , ’jumala’; ) voi viitata seuraaviin antiikin kreikkalaisiin henkilöihin: * Timotheos (400-luku eaa.), ateenalainen, Kononin isä * Timotheos (k. 354 eaa.), ateenalainen valtiomies ja kenraali, Kononin poika * Timotheos (300-luku eaa.), ateenalainen komediakirjailija keskikomedian aikaan * Timotheos (300-luku eaa.), kuvanveistäjä * Timotheos, ateenalainen elämäkertakirjailija * Timotheos, myyteistä kirjoittanut * Timotheos Aleksandrialainen (Timotheos Ailuros) (300-luku), Aleksandrian piispa * Timotheos Eleusislainen (300-luku eaa.), ateenalainen eumolpidi, Ptolemaios I:n uskonnollinen neuvonantaja * Timotheos Gazalainen (400-luku), grammaatikko * Timotheos Herakleialainen (353 eaa.), Herakleia Pontiken tyranni * Timotheos Miletoslainen (n. 446–357 eaa.), runoilija ja muusikko * Timotheos Sinopelainen, epikurolainen filosofi * Timotheos Thebalainen (300-luku eaa.), huilunsoittaja * Timoteus (Timotheos) (k. n. 80 jaa.), kristillinen johtaja, apostoli Paavalin apulainen == Katso myös == * Timoteus (nimi) == Lähteet ==
Käyttäjärooli (UML)

Käyttäjäroolia () käytetään ohjelmistokehityksessä kuvaamaan henkilökäyttäjärooleja tai ulkoisia järjestelmiä. Käyttäjäroolina oleva järjestelmä kommunikoi tarkasteltavan järjestelmän kanssa. UML määrittelee tarkasti käyttäjäroolin. Käyttäjäroolista käytetään joskus myös käsitettä aktori. Luokka:Unified Modeling Language
Vinjetti (grafiikka)

Vinjetti ( "pieni viiniköynnös") on kirjan luvun alku- tai loppukoriste. Myös lehtien vakiopalstojen koristeena olevia kuvioita tai logoja kutsutaan vinjeteiksi.MOT Kielitoimiston sanakirja 2.0 © Kotimaisten kielten tutkimuskeskus ja Kielikone OyAikio ja Vornanen 1993, s. 646 Vinjettien tarkoituksena on rytmittää tekstiä ja erottaa eri tekstiosuudet toisistaan. Alun perin vinjetit olivat viiniköynnöstä kuvaavia ornamentteja, mistä sana on peräisin. == Lähteet == *Aikio, Annukka ja Vornanen, Rauni: Uusi sivistyssanakirja. Kustannusosakeyhtiö Otava 1993. ISBN 951-1-11365-8. === Viitteet === == Aiheesta muualla == Luokka:Kirjapainotaito Luokka:Graafinen suunnittelu Luokka:Ornamentit
Timotheos (kenraali)

Timotheos (, ; k. 354 eaa.) oli ateenalainen valtiomies ja sotapäällikkö, joka pyrki palauttamaan Ateenan suurvallaksi tekemällä siitä niin kutsutun toisen Ateenan liiton vahvimman valtion. Hän oli ateenalaisen sotapäällikkö Kononin poika. Timotheos opiskeli Platonin Akatemiassa. Vuosien 378 ja 356 eaa. välillä hän toimi usein strategoksen virassa Ateenan ja Spartan välisissä sodissa ja johti Ateenan laivastoa. Tuohon aikaan Ateenan tavoitteena oli Deloksen meriliiton uudelleenherättäminen ja Ateenan merimahdin palauttaminen. Timotheos kuoli Khalkiissa, ja hänet haudattiin Kerameikokseen. == Lähteet == Luokka:Antiikin kreikkalaiset sotilaat
Kari Peitsamo & Hirttämättömät

Kari Peitsamo & Hirttämättömät oli suomalainen rockyhtye, joka toimi 1990-luvun lopulla. Yhtyeen muodostivat kitaristi-laulaja Kari Peitsamo ja basisti-laulaja Brono Starr (oik. Jarmo Linna) sekä aluksi rumpali Jani Wasama, jonka tilalle yhtyeeseen tuli myöhemmin Arto Rautajoki. == Julkaisut == Yhtyeen ensimmäinen albumi Bubblegum Warriors in Faded Jeans julkaistiin 1998. Albumin Peitsamon ja Brono Starrin yhdessä tekemät kappaleet ovat suomenkielisiä yhtä saksankielistä ja yhtä englanninkielistä lukuun ottamatta. Peitsamo laulaa levyn kappaleista suurimman osan; Brono Starr laulaa kaksi kappaletta yksin ja kaksi duettona Peitsamon kanssa. Yhtyeen toinen ja viimeinen albumi Brono Starr's Rock'n'roll Roadside Attraction julkaistiin 1999. Levyn kappaleet ovat kolmea coveria lukuun ottamatta Peitsamon tekemiä. Tällä kertaa laulukieli on yhtä saksankielistä kappaletta lukuun ottamatta englanti. Molemmat levyt ovat Tuomo Valtosen tuottamia.http://www.finnmusic.net/main.php?67545951480775535112http://www.finnmusic.net/main.php?67545952480775535112 == Diskografia == *Bubblegum Warriors in Faded Jeans (1998) *Brono Starr's Rock'n'roll Roadside Attraction (1999) == Single == *Rock Brothers (RAMSPROMO 628, 1998)http://www.finnmusic.net/main.php?67545950480775535112 == Lähteet == Hirttämättömät
Sigurd Andersson

Sigurd Andersson (18. heinäkuuta 1926 – 5. helmikuuta 2009) oli ruotsalainen maastohiihtäjä, joka kilpaili 1950-luvun alkupuolella. Hän voitti olympiapronssia vuoden 1952 talviolympialaisissa Oslossa 4x10 km viestissä. Andersson voitti tammikuun lopussa 1951 Garmisch-Partenkirchenin kansainvälisen hiihtokilpailun 18 kilometrin hiihdon. == Lähteet == Luokka:Ruotsalaiset maastohiihtäjät Luokka:Ruotsalaiset olympiamitalistit Luokka:Vuonna 1926 syntyneet Luokka:Vuonna 2009 kuolleet
Jynkän taistelu

Jynkän taistelu käytiin Suomen sodan aikana 15. maaliskuuta 1808 Jynkänlahden tienoilla lähellä Kuopiota. Taistelussa olivat vastakkain kapteeni Joachim Zachris Dunckerin johtama 300 miehen ruotsalaisosasto ja kenraali Tutshkovin venäläiset joukot. Sodan alettua helmikuun lopulla lähti eversti Johan Adam Cronstedtin komentama Savon prikaati vetäytymään Mikkelistä pohjoiseen kohti Kuopiota, kun kenraali Tutskovin johtamat 7 000 miehen vahvuiset venäläisjoukot hyökkäsivät rajan yli. Ensimmäinen taistelukosketus joukkojen välillä oli Leppävirralla, mutta vasta Jynkässä käytiin koko sodan ensimmäinen merkittävä taistelu. Ruotsalaisten pääjoukko vetäytyi Kuopiosta Toivalansalmen yli Toivalaan, ja kapteeni Duncker jätettiin osastoineen Jynkänlahteen viivyttämään eteneviä venäläisiä. Taistelua käytiin useita tunteja kolmessa eri paikassa, ensin Jynkänlahden pohjukassa, sitten Jynkänlahden suulla ja lopuksi ulompana järvellä. Duncker miehineen taisteli menestyksellisesti, mutta venäläiset onnistuivat joka vaiheessa pääsemään heidän selustaansa. Lopulta Dunckerin osasto perääntyi ensin Kuopioon ja sieltä sitten Kallaveden yli Toivalaan ruotsalaisten pääjoukon luokse. Venäläiset seurasivat perässä ja miehittivät Kuopion kaupungin. Jynkän taistelussa ja Kuopiossa Duncker menetti 34 kaatunutta ja venäläisten tappiot olivat noin 60 miestä. Jynkän taistelun muistomerkki sijaitsee Kallaveden kirkon läheisyydessä. == Lähteet == * Pohjois-Savon muisti - Kuopio kun Napoleon Moskovaan aikoi-verkkonäyttely: Suomen sota * === Viitteet === Luokka:Suomen sodan taistelut Luokka:Kuopion historia Luokka:Vuoden 1808 sotahistoria
Sbandy

Sbandy on lahtelainen salibandyn erikoisseura, jolla on myös cheerleading- toimintaa. Seuran sekä miesten että naisten edustusjoukkueet pelaavat Suomen toiseksi korkeinta sarjatasoa I-divisioonaa. Seuralla on myös sekä miesten että naisten kakkosjoukkueet. Juniorijoukkueita on A-F pojissa ja A-D tytöissä. == Historia == Seuran toiminta alkoi vuonna 1995 Lahden NMKY:n salibandyjaostona. Vuonna 2001 perustettu SBandy Lahti ry ja NMKY:n salibandyjaosto yhdistyivät keväällä 2003 ja näin syntyi yksi Suomen suurimmista salibandyseuroista. Samana syksynä seurassa alkoi myös cheerleading-toiminta. == Lähteet == == Aiheesta muualla == * Seuran kotisivut * Naisten joukkuekortti salibandyliiton sivuilla * Miesten joukkuekortti salibandyliiton sivuilla Luokka:Salibandyn I-divisioonan seurat Luokka:Lahtelaiset urheiluseurat Luokka:Vuonna 1995 perustetut urheiluseurat
Jassem Khalloufi

Jassem Khalloufi (, s. 2. syyskuuta 1981 Kram, Tunisia) on tunisialainen jalkapallomaalivahti. Hän aloitti uransa EOG Kramissa ja pelaa tällä hetkellä CS Sfaxienissa. Khaloufi oli mukana vuoden 2004 olympialaisissa Tunisian jalkapallomaajoukkueessa. ==Seurajoukkueura== Khalloufi aloitti ammattilaisuransa AS Marsassa, josta hän siirtyi yhden kauden ajaksi varamaalivahdiksi ES Saheliin. Hän saavutti joukkueen riveissä Tunisian mestaruuden ja siirtyi kauden jälkeen CS Sfaxien ykkösmaalivahdiksi. Hän saavutti joukkueen riveissä Afrikan Confederation Cupin mestaruuden kahdesti peräkkäin vuosina 2007 ja 2008. Kaudella 2011–2012 hän menetti ykkösvahdin roolinsa Rami Jridille ja ilmoitti kauden puolivälin jälkeen heinäkuussa lopettavansa sopimuksensa Sfaxienin kanssa.Le CSS et Jassem Khalouffi, c’est fini Foot Plus 25.7.2012 Viitattu 26.7.2012 == Saavutukset == * Pohjois- Afrikan Cup-voittajien cup: 2009 * Tunisian cup: 2009 **Hopeaa: 2010 * Afrikan Confederation Cup: 2007, 2008 * Tunisian-mestaruus: 2007 ==Lähteet== ==Aiheesta muualla== * onpedia * 7M.CN * FIFA.com Luokka:Tunisialaiset jalkapallomaalivahdit Luokka:Vuonna 1981 syntyneet Luokka:Elävät henkilöt
Peipit

Peipit eli herttapeipit (Lamium) on huulikukkaiskasvien heimoon kuuluva kasvisuku. Niille tunnusomaista ovat pehmeäkarvaisuus, herttamainen lehtilapa, kaksihuulinen teriö sekä säteittäinen ja viisiliuskainen verhiö. Peipit voivat olla yksi- tai monivuotisia. Ne muistuttavat paljon pillikkeitä (Galeopsis), mutta peipit erottaa selvästi pillikkeistä verkkosuonisten lehtiensä avulla. Sukujen kukkarakenteet poikkeavat myös toisistaan, sillä peippien teriön alahuulen sivuliuskat ovat pieniä, sulautuneet keskiliuskaan tai puuttuvat kokonaan. Pillikkeillä teriön alahuuli on selvästi kolmiliuskainen. Peipit ovat pehmytkarvaisia ja pillikkeet sukaskarvaisia. == Peippilajeja == Suomessa tavattavia peippilajeja: * hopeatäpläpeippi eli täplälehtipeippi eli täpläpeippi (Lamium maculatum) * liuskapeippi (Lamium hybridum) * punapeippi (Lamium purpureum) * sepopeippi eli sepiväpeippi (Lamium amplexicaule) * valkopeippi (Lamium album) * välipeippi (Lamium confertum) Muita peippilajeja: * halkoispeippi (Lamium bifidum) * laikkupeippi (Lamium moschatum) * anatolianpeippi (Lamium orientale) * samettipeippi (Lamium orvala) Suomessa kasvatetaan koristekasvina Euroopassa yleistä hopeatäpläpeippiä (Lamium maculatum), josta käytetään myös nimeä täplälehtipeippi tai täpläpeippi. Keltapeippi (Lamium galeobdolon) luokiteltiin aikaisemmin peippien sukuun, mutta nykyään se luokitellaan keltapeippien (Lamiastrum) sukuun kuuluvaksi lajiksi.Retkeilykasvio 1998, s. 361. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. === Viitteet === == Aiheesta muualla == * Suomen Lajitietokeskus: Peipit (herttapeipit) – Lamium * Funet: Peipit (Lamium) * United States Department of Agriculture (USDA): Lamium * Flora of China: Lamium *
Esko Jämsä

Esko Jämsä (s. 1964) on suomalainen valokuvaaja. Hän on työskennellyt Kotimaa- yhtiöissä muun muassa sen kuvayksikön esimiehenä. Tällä hetkellä Jämsä on freelancerkuvaaja. Hän asuu Helsingissä. Jämsän valokuvista on julkaistu yhdeksän kirjaa. Jämsän ensimmäinen yksityisnäyttely Sininen Helsinki – Helsinki in Blue järjestettiin elokuussa 2008 Helsingin tuomiokirkon kryptassa. ==Teokset== *Sininen Helsinki – Helsinki in Blue. Teksti: Jörn Donner (Kirjapaja, 2002) *Helsinki rakkaudella - Helsinki, my love. Teksti: Salla Korpela (Minerva, 2007) *Turku. Ikikaunis. Enduring Beuty. Teksti: Markku Heikkilä (Kirjapaja, 2008) *Hiljaisuuden Helsinki. Quiet Nooks and Corners. Teksti: Kaisa Raittila (Kirjapaja 2010) *Helsinki Impressions. Teksti: Merja Hemmilä (Kirjakaari 2010) *Turku Impressions. Teksti: Markku Heikkilä (Kirjakaari 2011) *Rauma. Teksti: Tapio Niemi (Kirjakaari 2012) *Finland Impressions. Teksti: Markku Heikkilä (Kirjakaari 2012) *Finland - It works. Teksti: Russell Snyder (Kirjakaari 2012) == Lähteet == Luokka:Suomalaiset valokuvaajat Luokka:Elävät henkilöt Luokka:Vuonna 1964 syntyneet
Pekka Vehkonen

Pekka Vehkonen (s. 27. toukokuuta 1964 Helsinki) on suomalainen motocrossin 125-kuutioisten maailmanmestari ja 250-kuutioisten nelinkertainen hopeamitalisti. Vehkonen saavutti urallaan myös stadioncrossin maailmanmestaruuden vuonna 1990 sekä sijoittui siinä kaksi kertaa toiseksi vuosina 1989 ja 1991. == Ura == Pekka Vehkonen aloitti ajouransa 49-kuutioisella trial-Montesa cota 25 vuonna 1977. Moottoripyöräily oli suvussa tuttua, sillä hänen setänsä Kalevi Vehkonen oli Heikki Mikkolan rinnalla Suomen menestyksekkäimpiä motocross-ajajia. Ensimmäiseen merkittävään voittoon Pekka Vehkonen ajoi Suomen Cupissa vuonna 1979. Vuonna 1982, Suomen kaikkien aikojen nuorimpana, hän voitti Suomen mestaruuden 125-kuutioisten luokassa. Ensimmäisenä kokonaisena MM-kautenaan Yamahalla (1982) hän ajoi hyviä eräsijoituksia ollen paras tuotantokuljettaja. Samana vuonna Vehkonen muutti motocrossin Euroopan keskusmaahan Belgiaan. Vuonna 1983 Vehkonen sai tehdassopimuksen Yamahan kanssa ja sijoittui neljänneksi 125-kuutioisten kokonaispisteissä menetettyään viimeisessä osakilpailussa kolmannen tilan konerikon vuoksi. Vuoden 1984 kauden ja tavoitteena olleen maailmanmestaruuden pilasi loukkaantuminen. Toinen kausi Cagivalla toi lopulta maailmanmestaruuden Brasilian Belo Horizontessa vuonna 1985. Vuonna 1986 Vehkonen taisteli maailmanmestaruudesta johtaen vielä MM-sarjaa kahdeksannessa osakilpailussa. Seuraavassa osakilpailussa Ruotsissa hänen lapaluunsa murtui ja hän menetti mestaruushaaveensa. Vehkonen vaihtoi sarjaa 250-kuutioisiin, vuonna 1987. Hänestä tuli luokan "ikuinen kakkonen", sijoituttuaan toiseksi neljästi peräkkäin vuosina 1987–1990. Toiseen maailmanmestaruuteen hän ajoi vuonna 1990 supercrossissa. Lajia kutsuttiin aluksi suorituspaikkansa mukaisesti stadioncrossiksi. Vehkonen loukkaantui vakavasti vuonna 1992 Yhdysvalloissa, mutta päätti kuitenkin vielä jatkaa kilpailemista 500-kuutioisissa. Vehkonen lopetti uransa kokonaan loukkaannuttuaan uudestaan kaudella 1993. Kilpauransa jälkeen hän palasi Suomeen ja toimii yrittäjänä Helsingissä. == Lähteet == Luokka:Suomalaiset motocrosskuljettajat Luokka:Motocrossin maailmanmestarit Luokka:Vuonna 1964 syntyneet Luokka:Elävät henkilöt
Mies joka tiesi liikaa (albumi)

Mies joka tiesi liikaa on suomalaismuusikko Paajasen kolmas studioalbumi. Sillä on mukana myös Pedro Hietanen. Albumi julkaistiin 3. syyskuuta 2008.http://www.rocket-records.com/paajanen_mies_joka_tiesi_liikaa == Kappaleet == Sävellykset ja sanoitukset: Paajanen. Sovitukset: Paajanen, Pedro Hietanen & Luri Luokkala. # # # # # # # # # # # # # == Muusikot == * Paajanen ‎– laulu, koskettimet, kitara * Pedro Hietanen ‎– flyygeli, koskettimet, haitari * Luri Luokkala ‎– basso, rummut, kitara, koskettimet, taustalaulu * Maria Hänninen ‎– viulu * Kari Pesonen ‎– kitara, koskettimet, taustalaulu * Marika Luokkala ‎– taustalaulu * Eba Mäkynen ‎– basso, perkussio * Lare Murtomaa ‎– kitara, perkussio * Tapio Ollikainen ‎– kontrabasso == Lähteet == Luokka:Vuoden 2008 albumit Luokka:Paajasen albumit Luokka:Rocket Recordsin albumit
Filmaaminen

Filmaaminen eli näytteleminen on urheilussa käytettävä termi, jolla tarkoitetaan tahallista kaatumista tai teeskenneltyä loukkaantumista tarkoituksena hankkia itselleen tai joukkuelleen etua. Jalkapallossa tuomarin tarkoituksellinen harhauttaminen katsotaan epäurheilijamaiseksi käytökseksi, tapahtui se missä tahansa osaa kenttää, ja pelaajalle annetaan varoitus.Jalkapallon säännöt ==Lähteet== Luokka:Urheilutermit
Chilbudius

Chilbudius (k. 533) oli roomalainen sotilas. Hänet tunnettiin sisukkaana sotilaana, joka ei välittänyt rikkauksista, vaikka olikin keisari Justinianuksen läheinen. Hänet nimitettiin virkaan magister militum per Thracias vuonna 530. Hän sai tehtäväkseen kukistaa Tonavan yli hyökkäilevät barbaarit. Chilbudius ylitti Tonavan ja esti barbaarien hyökkäykset moneksi vuodeksi. Kolmen vuoden päästä hän menehtyi kuitenkin taistelussa slaaveja vastaan. Chilbudiuksen kuoleman jälkeen eräs henkilö, joka jäi slaavien vangiksi väitti olevansa Chilbudius. Narses otti tämän Chilbudiuksen vangiksi vuonna 545 ja toi hänet Konstantinopoliin, jossa juoni paljastui. == Lähde == * luokka:Roomalaiset sotilaat Luokka:Vuonna 533 kuolleet Luokka:Syntymävuosi tuntematon
Hohtokuparilehti

Hohtokuparilehti (Episcia cupreata)Kassu – Kasvien suomenkieliset nimet Viitattu 15.9.2019. on kuparilehtien sukuun kuuluva kasvi. Luonnossa se kasvaa Karibialla, Väli-Amerikassa ja Etelä-Amerikassa, esimerkiksi Kolumbiassa, Venezuelassa ja Brasiliassa. Sitä käytetään ilmastosta riippuen perennana tai huonekasvina. Luontaisilla alueillaan kasvi on ikivihreä. Kasvutapa on maata pitkin ryömivä ja trooppisessa ilmastossa sitä voidaan käyttää maanpeitekasvina, kun taas kylmemmillä alueilla sitä voidaan istuttaa roikkuviin koreihin. == Ulkonäkö == Varsi on lyhyt ja tanakka. Sen korkeus on 15–30 senttimetriä. Nukkapintaiset, tiheästi vastakkain sijaitsevat lehdet ovat pitkäruotiset, soikeat ja ehytlaitaiset. Niiden alapuolella on kuparin- ja violetinvärisiä pilkkuja. Lehdet kasvavat noin kahdeksan senttimetriä pitkiksi. Kasvi kukkii pienin tulipunaisin kukin helmikuusta lokakuuhun. Kukat voivat olla oranssit tai punaiset. Kukkien ja lehtien väri vaihtelee lajikkeen mukaan. == Huonekasvina == Kuparilehteä voidaan kasvattaa huonekasvina esimerkiksi matalassa amppeliruukussa, sälekorissa tai jopa korkkikaarnakourussa. Se tarvitsee reilun kastelun, mutta ei kestä seisovaa vettä ja juuripaakku ei saa kuivahtaa kokonaan. Ahkera sumutus ja vuosittainen uudelleenistutus ovat tarpeellisia, samoin viikoittainen lannoitus huhti- syyskuussa. Lisääminen tapahtuu rönsytaimista, siemenistä tai kookkaasta lehdestä lehtipistokkaana. == Lähteet == * Puutarha.net: Hohtokuparilehti === Viitteet === Luokka:Gesneriakasvit Luokka:Huonekasvit